Document ID: /roh_data/filtered/fineweb-2-filterrobots_roh.jsonl.gz/23461

Igl autunn
Igl autunn
Autunn autunn ti reh patrùn
nun das an abundànza,
ad amplaneschas igl arcùn
suainter vigl'isanza.
5Tei das a das a fas nign cass
tei das a reh a povar,
da tgeas'a tgeas tei begn vas
bundànza laschas pover.
Tei pértgas tut tia facultad
10da cor a cun careztga,
da tuttas varts cun tia buntad
darasas spir leadeztga.
Fuss po aschei'ear igl carstgàn
igl dess betg tànt pupira,
15bagn tuts lu vessan igl lur pàn
la vetta fuss mains dira.
Autunn autunn ti reh patrùn
nus das an abundànza,
tei amplaneschas nos arcùn
20a desdas nova sprànza.